**NOTĂ DE FUNDAMENTARE**

|  |  |  |  |  |  |  |  |
| --- | --- | --- | --- | --- | --- | --- | --- |
| **Secțiunea 1**  **Titlul proiectului de act normativ**  **Ordonanță de urgență**  **privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România** | | | | | | | |
| **Secțiunea 2**  **Motivul emiterii actului normativ** | | | | | | | |
| 1. Descrierea situației actuale | Cadrul instituțional din România, aferent perioadei 2014-2020, este reglementat prin Hotărârea Guvernului nr. 398 din 27 mai 2015 *pentru stabilirea cadrului instituțional de coordonare și gestionare a fondurilor europene structurale și de investiții și pentru asigurarea continuității cadrului instituțional de coordonare și gestionare a instrumentelor structurale 2007-2013,* care a prevăzutcalitatea de Autoritatea de Management, pentru: Ministerul Dezvoltării Regionale și Administrației Publice – actualul Minister al Lucrărilor Publice, Dezvoltării și Administrației, Ministerul Agriculturii și Dezvoltării Rurale și Ministerul Fondurilor Europene.  Ministerul Lucrărilor Publice, Dezvoltării și Administrației are calitatea de Autoritate de Management pentru Programul Operațional Regional 2014-2020 (POR 2014-2020).  Managementul financiar al fondurilor europene aferent perioadei 2014-2020 este reglementat prin Ordonanța de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu completările și modificările ulterioare.  Pentru următoarea perioadă de programare, Comisia Europeană a emis propuneri de reglementări comune pentru opt fonduri cu gestiune partajată pentru a uniformiza regulile de utilizare a resurselor financiare puse la dispoziția statelor membre din bugetul Uniunii Europene. Astfel, propunerea de regulament comun vizează îmbunătățirea coordonării și armonizării implementării fondurilor care furnizează contribuții în temeiul politicii de coeziune, și anume: Fondul european de dezvoltare regională (FEDR), Fondul social european (FSE) și Fondul de coeziune. Totodată, propunerea de regulament comun vizează Fondul pentru Tranziție Echitabilă (FTE) și Fondul european pentru afaceri maritime și activități pescărești și de acvacultură (FEAMAPA). De asemenea, s-a avut în vedere asigurarea unui răspuns comun adecvat și complementar la provocările generate de crizele în materie de migrație și securitate, respectiv guvernarea comună cu fondurile aferente domeniului afaceri interne, respectiv Fondul pentru azil și migrație, Fondul pentru securitate internă și Instrumentul pentru managementul frontierelor și vize. Se reduce fragmentarea utilizării resurselor financiare puse la dispoziția statelor membre din bugetul Uniunii Europene.  În conformitate cu principiul și normele gestiunii partajate, statele membre au responsabilitatea principală pentru managementul și controlul asistenței financiare nerambursabile din partea Uniunii Europene, iar pachetul legislativ promovat în acest sens pentru implementarea fondurilor externe nerambursabile 2021-2027 în gestiune partajată, cuprinde o serie de reglementări care impun statelor membre acțiuni de ordin administrativ și organizatoric privind stabilirea cadrului instituțional, sarcinile și responsabilitățile diferitelor organisme din cadrul sistemului de management și control aferent acestor fonduri.  Politica de coeziune este una din cele mai importante și mai complexe politici ale Uniunii Europene, având ca principal obiectiv reducerea decalajelor economice, sociale şi teritoriale între diversele regiuni și state membre ale Uniunii Europene. În cadrul acestei politici, obiectivele specifice privind creșterea economică și ocuparea forței de muncă sunt susținute prin contribuția fondurilor externe nerambursabile implementate prin bugete multianuale de 7 ani (perioade de programare).  Politica de coeziune este implementată la nivel național începând cu perioada de programe 2007-2013, în prezent fiind în implementare perioada de programare 2014-2020.  În cadrul POR 2007-2013 și POR 2014-2020 Agențiile pentru Dezvoltare Regională (ADR) au îndeplinit și îndeplinesc funcția de organism intermediar, cunoscând foarte bine mediul local și regional, având o expertiză tehnică relevantă în implementarea programelor de pre-aderare și post-aderare dovedită prin activitatea a 1.200 de experți și gestionarea cu succes a fondurilor alocate POR în România. Ca parte integrantă a sistemelor de management și control pentru Programul Operațional Regional, capacitatea ADR de îndeplinire a funcțiilor de organism intermediar a fost evaluată pe parcursul ambelor perioade de programare, atât de către Autoritatea de Audit cât și de către Comisia Europeană.  Din această perspectivă ADR au acumulat o experiență valoroasă și unică în România prin procesarea a peste 25.000 de proiecte publice și private transformate în peste 10.000 de contracte implementate și prin generarea directă sau indirectă a peste 75.000 de locuri de muncă la nivelul regiunilor de dezvoltare.  De asemenea ADR au fost implicate activ inclusiv în elaborarea ghidurilor solicitantului, având un rol proactiv în ceea ce privește propunerea direcțiilor de finanțare, acestea cunoscând îndeaproape nevoile locale și regionale.  Ținând cont de experiența dobândită până în prezent, precum și de pregătirea și instruirea continuă a personalului, inclusiv în domenii precum: ajutorul de stat, nereguli, soluționarea contestațiilor, programare și evaluare program, ADR au capacitatea necesară pentru a îndeplini rolul de Autoritate de Management pentru viitoarea perioadă de programare.  ADR dispun de resurse specifice activităților de planificare și programare, precum și de implementare de proiecte de dezvoltare socio-economică. În cadrul fiecărui ADR funcționează un departament de planificare și programare, cu o experiență de 20 de ani în ce privește elaborarea și implementarea de planuri de dezvoltare, personalul din cadrul său putând contribui activ la elaborarea programelor operaționale.  ADR se remarcă printr-un sprijin constant acordat mediului de afaceri de la nivel regional, fiind implicate în constituirea și funcționarea unor clustere economice, un set integrat de servicii de informare, sprijin și consiliere, pentru a ajuta IMM-urile să exploateze oportunitățile europene de dezvoltare a afacerilor prin Enterprises Europe Network, gestionarea de structuri suport pentru afaceri, participarea ca lider sau partener în proiecte europene relevante pentru specificul regional.  Agențiile pentru dezvoltare regională au derulat activități care au avut drept consecință participarea regiunilor în cadrul unor programe precum: Transnațional Dunărea, Interreg Europe, Orizont Europe.  În acest context, ca urmare a discuțiilor cu Comisia Europeană, România a decis inițierea demersurilor în vederea creării unei noi arhitecturi necesare pentru realizarea eficientizării managementului fondurilor externe nerambursabile aferente perioadei 2021-2027. Comisia Europeană a subliniat la data de 15 ianuarie 2020 că, indiferent de decizia politică privind arhitectura instituțională, nu va mai aproba un Program Operațional dedicat intervențiilor la nivel regional similar celui actual, implementat la nivel național, supercentralizat și cu o diversitate de sectoare care exced competentei Ministerului Lucrărilor Publice Dezvoltării și Administrației şi nici crearea unui program de anvergura Programului Operațional Regional (POR) actual care ridică probleme în implementare.  În acest sens, la data de 27.02.2020 a fost aprobat de către Guvernul României Memorandumul cu tema Programele operaționale/naționale şi arhitectura instituțională de gestionare a fondurilor externe nerambursabile aferente Politicii de Coeziune 2021-2027, prin intermediul căruia se stabilește arhitectura instituțională care va asigura gestiunea și controlul fondurilor externe nerambursabile alocate României în gestiune partajată, în exercițiul financiar 2021-2027.  În vederea asigurării unei tranziții fără probleme de la perioada de programare 2014-2020 către viitoarea perioadă de programare 2021-2027, precum și pentru a asigura o continuitate a finanțărilor din bugetul Uniunii Europene se propune simplificarea anumitor aspecte pentru a veni în sprijinul beneficiarilor acestei politici, astfel încât să fie asigurate premisele unei utilizări eficiente și eficace a fondurilor externe nerambursabile.  Cadrul instituțional propus pentru perioada de programare 2021-2027, are la bază lecțiile învățate, o eficientizare a implementării și apropierea de beneficiari, cu scopul de a crește *leadership*-ul în implementarea fondurilor externe nerambursabile și a limita dispersia de funcții în multe instituții.  Având în vedere experiența Ministerului Lucrărilor Publice, Dezvoltării și Administrației, ca instituție publică centrală responsabilă pentru elaborarea POR 2007-2013 și 2014-2020, prin prezentul act normativ se propune desemnarea unei structuri de specialitate din cadrul acestui minister care să asigure coordonarea unitară a autorităților de management de la nivelul Programelor Operaționale Regionale 2021-2027.  Raportat la poziția Comisiei Europene exprimată în mod clar la data de 15 ianuarie 2020, se impune luarea de urgență a măsurilor necesare în vederea asigurării cadrului legal pentru instituirea arhitecturii instituționale propuse, prin eficientizarea managementului fondurilor externe nerambursabile aferente perioadei 2021-2027, ținând cont de durata scurtă de timp rămasă până la începerea noii perioade de programare.  Întârzierea adoptării măsurilor care se impun va conduce la depunerea cu întârziere a programelor operaționale regional și implicit la demararea cu întârziere a implementării acestora, având drept consecință un risc crescut de dezangajare a fondurilor externe nerambursabile alocate în perioada 2021 – 2022, luând în considerare aplicarea regulii n+2 pentru această perioadă și suprapunerea perioadelor de programare 2014-2020 cu 2021 - 2027. | | | | | | |
| 11 În cazul proiectelor de acte normative care transpun legislaţie comunitară sau creează cadrul pentru aplicarea directă a acesteia, se vor specifica doar actele comunitare în cauză, însoţite de elementele de identificare ale acestora. | Proiectul de act normativ nu se referă la acest subiect. | | | | | | |
| 2. Schimbări preconizate | Prezentul proiect de act normativ propune reglementarea cadrului instituțional de coordonare și gestionare a fondurilor externe nerambursabile alocate României în perioada 2021 – 2027 prin Programele Operaționale Regionale și se stabilesc principalele atribuții ale instituțiilor/structurilor implicate în coordonarea, gestionarea și controlul acestora.  Comisia Europeană a propus în mai 2018 un pachet legislativ privind perioada de programare 2021-2027, conform căruia alocările dedicate României din fondurile aferente Politicii de Coeziune însumează 30,566 miliarde euro (prețuri curente) și sunt distribuite pe fonduri astfel:   * Fondul European de Dezvoltare Regională (FEDR): 17,715 miliarde euro, inclusiv 392 milioane euro pentru Cooperare Teritorială Europeană, * Fondul Social European Plus (FSE+): 8,385 miliarde euro, * Fondul de Coeziune (FC): 4,499 miliarde euro, inclusiv alocarea de 1,091 miliarde euro, transfer către Mecanismul pentru Interconectarea Europei (Connecting Europe Facility - CEF).   Propunerea legislativă include o serie de reglementări mai restrictive în comparație cu cele ale actualei perioade de programare (regula de dezangajare n+2, concentrarea tematică privind 35% din alocarea FEDR pentru Obiectivul de Politică 1), prevederi care se vor reflecta negativ în implementare, cu impact la nivelul gradului de absorbție a fondurilor externe nerambursabile alocate perioadei 2021-2027 și, implicit, asupra gradului de risc de dezangajare a acestora, cât și asupra atingerii obiectivelor generale și specifice ale programelor operaționale.  Ministerul Fondurilor Europene (MFE) a început procesul de pregătire a documentelor de programare pentru perioada 2021-2027 și, în acest context, au avut loc, până în prezent, 7 runde informale de negociere între autoritățile române și Comisia Europeană.  De asemenea, în cadrul grupurilor de lucru organizate corespunzător fiecăruia dintre obiectivele de politică, cu participarea ministerelor de resort, a reprezentanților societății civile, a mediului de afaceri, a mediului academic, a organizațiilor reprezentative pentru autoritățile publice locale, au fost propuse principalele priorități strategice naționale și categoriile de intervenție.  În cadrul întâlnirilor organizate de MFE cu privire la mecanismul instituțional propus pentru perioada 2021-2027 și elaborarea strategiilor urbane și regionale, la care au participat reprezentanți ai Comisiei Europene, ai Ministerului Lucrărilor Publice, Dezvoltării și Administrației (MLPDA), ai ADR, ai Asociației Orașelor din Romania (AOR), ai Asociației Municipiilor din România (AMR) și ai Uniunii Naționale a Consiliilor Județene din România (UNCJR) s-au desprins următoarele concluzii:   * amânarea unei decizii cu privire la arhitectură va avea repercusiuni asupra adoptării Programelor Operaționale și întârzierea procesului de negociere cu Comisia Europeană (CE) în ceea ce privește documentele programatice pentru perioada 2021-2027; * propunerea eficientizării este susținută în unanimitate de reprezentanții autorităților publice locale, indiferent de apartenența politică, având în vedere obiectivul de dezvoltare a comunităților locale raportat la specificul local și implicit dezvoltarea României, fără adâncirea disparităților de dezvoltare regională.   În acest sens, pentru a crea premisele demarării imediate a implementării fondurilor alocate României pentru perioada de programare 2021-2027 și pentru a genera o absorbție ridicată a acestora, este necesară definitivarea cadrului legal pentru încheierea acordului de parteneriat, elaborarea programelor operaționale și pentru instituirea cadrului instituțional de gestionare și control.  Pentru a asigura o implementare eficientă a fondurilor alocate României care fac obiect al Programelor Operaționale Regionale, este necesar ca gestionarea acestora să se realizeze la nivelul cel mai apropiat de nevoia de finanțare, respectiv al ADR. În acest mod, procesul de gestionare a fondurilor alocate prin POR 2021-2027 este simplificat, eliminându-se etape birocratice, care ar întârzia derularea corespunzătoare a acestui proces, prin verificăriadeseori redundante, , aprobări formale de documente.  De altfel, s-a constatat că abordarea utilizată în actuala perioadă de programare, prin gestionarea centralizată a POR, nu a fost de natură să asigure o implementare eficientă în termeni de flux al activităților și claritate în relația AM-OI, unul dintre exemplele relevante în acest sens fiind numeroasele Instrucțiuni emise de AM spre a fi puse în aplicare de OI pe parcursul implementării.  În plus, este evident că planificarea intervențiilor la nivel de regiune va fi realizată mult mai riguros și în concordanță cu nevoile reale de dezvoltare de către ADR, deciziile putând fi adoptate în timp util și având la bază toate elementele relevante de care trebuie să se țină cont pentru fundamentarea acestora. În acest sens, existența a încă unui nivel de aprobare la nivel central ar afecta reacția promptă în cadrul diverselor etape aferente implementării, determinând fie întârzieri nejustificate în soluționarea dificultăților identificate, fie răspunsuri inadecvate.  Astfel, pentru a asigura eficientizarea procesului decizional al fondurilor externe nerambursabile este necesar să funcționeze autorități de management la nivel regional, care să gestioneze Programele Operaționale Regionale, începând cu perioada de programare 2021-2027, cu respectarea Regulamentului Financiar aplicabil fondurilor externe nerambursabile . Având în vedere experiența și expertiza acumulate la nivelul ADR pe parcursul a două perioade de programare, în care au îndeplinit prin delegare marea majoritate a funcțiilor unei autorități de management, au fost create premisele preluării integrale de către acestea a gestionării unui program operațional.  Autoritățile de management pentru POR urmează să îndeplinească funcțiile prevăzute de reglementările legale naționale și europene, printre care cele mai importante sunt funcția de angajare a cheltuielilor prin semnarea contractelor de finanțare cu beneficiarii, funcția de plată în relația cu beneficiarii, funcția de constatare a neregulilor și de stabilire a creanțelor, precum și funcția de autorizare a cheltuielilor, conform cadrului de reglementare la nivel național pentru perioada de programare 2021-2027.  Având în vedere faptul că exercitarea funcțiilor mai sus prevăzute ale autorităților de management implică luarea de decizii privind utilizarea fondurilor publice, respectiv a fondurilor externe nerambursabile ce vor fi alocate României în perioada 2021-2027, se impune crearea cât mai urgentă a cadrului legal necesar, în vederea asigurării pregătirii corespunzătoare a programelor operaționale și începerii demersurilor pentru pregătirea sistemelor de gestiune și control adecvate.  În cadrul procesului de negociere, Comisia Europeană a solicitat ca România să își definitiveze arhitectura instituțională pentru gestionarea și controlul Programelor Operaționale 2021-2027 și să stabilească viitoarele autorități de management.  Pentru a nu afecta procesul de negociere cu Comisia Europeană în stabilirea cadrului partenerial aferent perioadei de programare 2021-2027, dar și pentru a nu genera întârzieri în implementarea viitoarelor Programe Operaționale, cu impact asupra absorbției de fonduri externe nerambursabile alocate României, prin actul normativ se propune ca cele 8 ADR, organizate potrivit Legii nr. 315/2004 privind dezvoltarea regională în România, să îndeplinească funcția de autorități de management pentru Programele Operaționale Regionale.  În conformitate cu prevederile art. 2 lit. b) și c) din Legea nr. 554/2004 a contenciosului administrativ, cu modificările și completările ulterioare, coroborate cu prevederile art. 21 alin. (19) din Ordonanța de urgență a Guvernului nr. 66/2011, privind prevenirea, constatarea și sancționarea neregulilor apărute în obținerea și utilizarea fondurilor externe nerambursabile și/sau a fondurilor publice naționale aferente acestora, cu modificările și completările ulterioare, în calitate de autorități de management ale Programelor Operaționale Regionale, ADR vor avea dreptul de a exercita activitatea de constatare a neregulilor și de stabilire a creanțelor, în conformitate cu prevederile O.U.G nr. 66/2011, cu modificările și completările ulterioare, pe care îl pot exercita în mod direct sau prin delegare.  Pentru asigurarea unui management financiar eficient al fondurilor  externe nerambursabile , prezentul proiect de act normativ stabilește și cadrul general privind managementului financiar pentru perioada de programare 2021-2027, pentru Programele Operaționale Regionale.  Pentru gestionarea fondurilor alocate prin bugetul de stat pentru asigurarea cofinanțării, pentru fondurile externe nerambursabile și cele aferente asistenței tehnice este necesar ca ADR să încheie acorduri de colaborare cu Ministerului Finanțelor Publice, în baza cărora să se poată derula fluxurile financiare pentru încheierea și implementarea proiectelor finanțate din Programele Operaționale Regionale.  În calitate de autorități de management pentru Programele Operaționale Regionale, ADR vor putea încredința unor organisme intermediare gestionarea unor funcții și/sau părți ale Programelor Operaționale Regionale, cu respectarea Regulamentelor Europene și a cadrului normativ național aplicabil, după verificarea capacității acestora, prin încheierea unor acorduri de delegare. | | | | | | |
| 3. Alte informații | Nu au fost identificate. | | | | | | |
| **Secțiunea 3**  **Impactul socio -economic al proiectului de act normativ** | | | | | | | |
| 1. Impactul macroeconomic | | Proiectul de act normativ nu are impact macroeconomic, contribuind la dezvoltarea instituțională a României. | | | | | |
| 1^1. Impactul asupra mediului concurențial și domeniului ajutoarelor de stat | | Proiectul de act normativ nu se referă la acest subiect. | | | | | |
| 2. Impactul asupra mediului de afaceri | | Prezentul act normativ asigură condițiile pentru modernizarea şi dezvoltarea regională, mutând decizia cât mai aproape de cei afectați direct de către ea. | | | | | |
| 21Impactul asupra sarcinilor administrative | | Proiectul de act normativ nu se referă la acest subiect. | | | | | |
| 22 Impactul asupra întreprinderilor mici și mijlocii | | Proiectul de act normativ nu se referă la acest subiect. | | | | | |
| 3. Impactul social | | Proiectul de act normativ nu se referă la acest subiect. | | | | | |
| 4. Impactul asupra mediului | | Proiectul de act normativ nu se referă la acest subiect. | | | | | |
| 5. Alte informații | | Proiectul de act normativ nu se referă la acest subiect. | | | | | |
| **Secțiunea 4**  **Impactul financiar asupra bugetului general consolidat, atât pe termen scurt, pentru anul curent, cât și pe termen lung (5 ani)** | | | | | | | |
| - mii lei - | | | | | | | |
| **Indicatori** | | **Anul curent** | **Următorii ani** | | | | **Media pe 5 ani** |
| 1 | | 2 | 3 | 4 | 5 | 6 | 7 |
|  | | **1** | **2** | **3** | **4** | **5** |  |
| **1. Modificări ale veniturilor bugetare, plus/minus, din care:** | | - | - | - | - | - | - |
| *a) buget de stat, din acesta:* | | - | - | - | - | - | - |
| (i) impozit pe profit | | - | - | - | - | - | - |
| (ii) impozit pe venit | | - | - | - | - | - | - |
| *b) bugete locale:* | | - | - | - | - | - | - |
| (i) impozit pe profit | | - | - | - | - | - | - |
| *c) bugetul asigurărilor sociale de stat:* | | - | - | - | - | - | - |
| (i) contribuții de asigurări | | - | - | - | - | - | - |
| **2. Modificări ale cheltuielilor bugetare plus/minus, din care:** | |  |  |  |  |  |  |
| *a) buget de stat, din acesta:* | | - | - | - | - | - | - |
| (i) cheltuieli de personal | | - | - | - | - | - | - |
| (ii) bunuri și servicii | | - | - | - | - | - | - |
| *b) bugete locale:* | | - | - | - | - | - | - |
| (i) cheltuieli de personal | | - | - | - | - | - | - |
| (ii) bunuri și servicii | | - | - | - | - | - | - |
| *c) bugetul asigurărilor sociale de stat:* | | - | - | - | - | - | - |
| (i) cheltuieli de personal | | - | - | - | - | - | - |
| (ii) bunuri și servicii | | - | - | - | - | - | - |
| **3. Impact financiar, plus/minus, din care:** | |  |  |  |  |  |  |
| *a) bugetul de stat* | | - | - | - | - | - | - |
| *b) bugete locale* | | - | - | - | - | - | - |
| **4. Propuneri pentru acoperirea creșterii cheltuielilor bugetare** | | - | - | - | - | - | - |
| **5. Propuneri pentru a compensa reducerea veniturilor bugetare** | | - | - | - | - | - | - |
| **6. Calcule detaliate privind fundamentarea modificărilor veniturilor și/sau cheltuielilor bugetare** | | - | - | - | - | - | - |
| **7. Alte informații** | | Nu au fost identificate. | | | | | |
| **Secțiunea 5**  **Efectele proiectului de act normativ asupra legislației în vigoare** | | | | | | | |
| 1. Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziții. | | Proiectul de act normativ nu se referă la acest subiect. | | | | | |
| 11 Compatibilitatea proiectului de act normativ cu legislația în domeniul achizițiilor publice | | Proiectul de act normativ nu se referă la acest subiect. | | | | | |
| 2. Conformitatea proiectului de act normativ cu legislația comunitară în cazul proiectelor care transpun prevederi comunitare | | Proiectul de act normativ nu se referă la acest subiect. | | | | | |
| 3. Măsuri normative necesare aplicării directe a actelor normative comunitare | | Proiectul de act normativ nu se referă la acest subiect. | | | | | |
| 4. Hotărâri ale Curții de Justiție a Uniunii Europene | | Proiectul de act normativ nu se referă la acest subiect. | | | | | |
| 5. Alte acte normative și/sau documente internaționale din care decurg angajamente | | Proiectul de act normativ nu se referă la acest subiect. | | | | | |
| 6. Alte informații | | Nu au fost identificate. | | | | | |
| **Secțiunea 6**  **Consultările efectuate în vederea elaborării proiectului de act normativ** | | | | | | | |
| 1. Informații privind procesul de consultare cu organizații neguvernamentale, institute de cercetare și alte organisme implicate | | Proiectul de act normativ nu se referă la acest subiect. | | | | | |
| 2. Fundamentarea alegerii organizațiilor cu care a avut loc consultarea, precum şi a modului în care activitatea acestor organizații este legată de obiectul proiectului de act normativ | | Proiectul de act normativ nu se referă la acest subiect. | | | | | |
| 3. Consultările organizate cu autoritățile administrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative | | A fost realizată procedura de consultare în conformitate cu prevederile Ordonanței de urgență a Guvernului nr. 57/2019 privind Codul administrativ, cu completările ulterioare, precum și ale Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative. | | | | | |
| 4. Consultările desfășurate în cadrul consiliilor interministeriale, în conformitate cu prevederile Hotărârii Guvernului nr. 750 / 2005 privind constituirea consiliilor interministeriale permanente | | Proiectul de act normativ nu se referă la acest subiect. | | | | | |
| 5. Informații privind avizarea de către:  a) Consiliul Legislativ  b) Consiliul Suprem de Apărare a Țării  c) Consiliul Economic şi Social  d) Consiliul Concurenței  e) Curtea de Conturi | | Proiectul de act normativ a fost avizat de Consiliul Legislativ şi s-a solicitat punct de vedere de la Curtea de Conturi, Autoritatea de Audit și Consiliul Concurenţei. | | | | | |
| 6. Alte informații | | Nu au fost identificate. | | | | | |
| **Secțiunea 7**  **Activități de informare publică privind elaborarea și implementarea proiectului de act normativ** | | | | | | | |
| 1. Informarea societății civile cu privire la necesitatea elaborării proiectului de act normativ | | Prezentul proiect de act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, și a fost publicată în dezbatere publică pe pagina de internet a Ministerului Fondurilor Europene la data de 08.07.2020. | | | | | |
| 2. Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice | | Proiectul de act normativ nu se referă la acest subiect. | | | | | |
| 3. Alte informații | | Nu au fost identificate. | | | | | |
| **Secțiunea 8**  **Măsuri de implementare** | | | | | | | |
| 1. Măsurile de punere în aplicare a proiectului de act normativ de către autoritățile administrației publice centrale și /sau locale – înființarea unor noi organisme sau extinderea competențelor instituțiilor existente | | Autoritățile responsabile cu implementarea măsurilor cuprinse în proiectul de act normativ sunt, în principal: Ministerul Fondurilor Europene, Agențiile pentru Dezvoltare Regională, Ministerul Finanțelor Publice și Ministerul Lucrărilor Publice, Administrației și Dezvoltării. | | | | | |
| 2. Alte informații | | Nu au fost identificate. | | | | | |

În considerarea celor prezentate, a fost elaborat proiectulde**Ordonanță de urgență a Guvernului privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România,**care, în forma prezentată, a fost avizat de Consiliul Legislativ, precum și de ministerele interesate și pe care îl supunem adoptării.

|  |
| --- |
|  |
| **MINISTRUL FONDURILOR EUROPENE** |
| **Ioan Marcel BOLOȘ** |
| |  |  | | --- | --- | | **MINISTRUL LUCRĂRILOR PUBLICE, DEZVOLTĂRII ȘI ADMINISTRAȚIEI**  **Ion ȘTEFAN** | **MINISTRUL FINANŢELOR PUBLICE**  **Vasile-Florin CÎȚU** | |
| **AVIZĂM FAVORABIL:**   |  |  | | --- | --- | |  |  | | **MINISTRUL AFACERILOR EXTERNE**  **Bogdan Lucian AURESCU** | **MINISTRUL JUSTIȚIEI**  **Marian** **Cătălin PREDOIU** | |